कविलाश, उसकी पत्नी और 3 बच्चों की मौत, आरती क्लीनिक चलाते थे
पंजाब के लुधियाना में हुए गैस लीक हादसे में 3 परिवारों के 10 लोगों की मौत हो गई। जबकि मरने वाले एक युवक की अभी पहचान नहीं हो पाई है। महिला समेत 4 लोगों का सरकारी अस्पताल में इलाज चल रहा है। मृतकों में ज्यादातर लोग बिहार के रहने वाले हैं।
लुधियाना के गैस लीक मामले में आरती क्लीनिक चलाने वाले कविलाश का पूरा परिवार खत्म हो गया। बिहार के गया जिले के रहने वाले व्यक्ति ने बताया कि उसका भतीजा कविलाश और उसकी पत्नी वर्षा बच्चों के साथ ग्यासपुरा के सुआ रोड पर रहते थे। अभय (13), आर्यन (10) और कल्पना (16) स्कूल में पढ़ते थे, दोनों दंपती डॉक्टर थे और आरती क्लीनिक चलाते थे। वह पिछले 30 सालों से पंजाब में रह रहे थे। iपोस्टमार्टम के बाद उनके शव बिहार भेज दिए गए हैं।
उन्हें सूचना मिली थी कि गैस चढ़ने की वजह से उनकी मौत हो गई है। उसने उनके घर में जाकर भी चेक किया, लेकिन कोई ऐसी चीज नहीं मिली, जिससे यह लगे की गैस लीक हुई हो। ऐसा हो सकता है कि बाहर से ही गैस का रिसाव हुआ हो और वह उनके घर में फैल गई।
वहीं ग्यासपुरा में करियाना स्टोर चलाने वाले गोयल कोल्ड ड्रिंक्स के मालिक सौरव गोयल (35), पत्नी प्रीति (31) और उसकी मां कमलेश (60)​ की मौत हो गई। सौरव का भाई गौरव सिविल अस्पताल में भर्ती है। ​​​​​​वह उत्तर प्रदेश के अलीगढ़ के रहने वाले थे और पिछले 22 सालों से पंजाब में ही रह रहे थे।
मरने वाले ज्यादातर लोग बिहार के
पंजाब के लुधियाना में हुए गैस लीक हादसे में 3 परिवारों के 10 लोगों की मौत हो गई। जबकि मरने वाले 25 साल के एक युवक की अभी पहचान नहीं हो पाई है। महिला समेत 4 लोगों का अस्पताल में इलाज चल रहा है। मृतकों में ज्यादातर लोग बिहार के रहने वाले हैं। उनके शवों को लुधियाना के सिविल अस्पताल में लाया गया है। यहां परिजनों का रो-रोकर बुरा हाल है।
गैस चढ़ते ही बेहोश होकर गिरते रहे लोग
हादसा ग्यासपुरा इंडस्ट्रियल एरिया स्थित एक इमारत में हुआ। गैस चढ़ने की वजह से एक के बाद एक लोग बेसुध होकर गिर गए। जो वहां देखने गया, वह भी बेहोश हो गया। वह फर्श पर तड़पते रहे। कुछ ने मौके पर ही दम तोड़ दिया तो कुछ की मौत अस्पताल में हुई। अस्पताल में मृतकों और घायलों के परिजनों का जमावड़ा लगा हुआ है। स्थिति से निपटने के लिए पुलिस बल तैनात किया गया है। लोगों को अंदर नहीं जाने दिया जा रहा है।
पंजाब के सेहत मंत्री बलबीर सिंह घायलों को हाल जानने के लिए लुधियाना के सिविल अस्पताल में पहुंचे। यहां उन्होंने बताया कि सभी लोगों की हालत अभी खतरे से बाहर है। प्राथमिक जानकारी में यही बात सामने आई है कि सीवरेज गैस (हाइड्रोजन सल्फाइड) की वजह से यह हादसा हुआ है। उसी गैस के लक्षण लग रहे हैं।
राष्ट्रपति, गृहमंत्री ने जताया दुख...
फैक्ट्री अकाउंटेंट पत्नी के साथ बेहोश मिला
बिहार के हाजीपुर के रहने वाले अश्विनी कुमार ने बताया कि उसका भाई नवनीत (39) और भाभी नीतू (37) की हादसे में मौत हो गई। साथ ही दूसरे भाई नितिन को अस्पताल में भर्ती कराया गया है। सभी घर के बाहर बेहोश पड़े हुए थे। वह उन्हें अस्पताल में ले गया, जहां डॉक्टरों ने भाई भाभी को मृत घोषित कर दिया।
घर में उनके अलावा बेटी नंदिनी भी थी। छत पर होने की वजह से उसका बचाव हो गया। नवनीत आरती स्टील में अकाउंटेंट था। वहीं उसका भाई नितिन टाटा कंपनी, बीकानेर में कार्यरत है।
महिला समेत 4 लोग अस्पताल में भर्ती
इनके अलावा कुल चार लोग अस्पताल में भर्ती हैं। इनमें से गौरव गोयल (50) और नितिन (40) का इलाज सिविल अस्पताल और राजेश कुमार (28) व रुबी देवी (29) का इलाज ओसवाल अस्पताल में चल रहा है।
लुधियाना में गैस लीक... 11 की मौत, कई बीमार:मरने वालों में 2 बच्चे, 5 महिलाएं; रिहायशी इमारत में बने मिल्क बूथ में हुआ हादसा
पंजाब के लुधियाना में रविवार सुबह गैस लीकेज से 11 लोगों की मौत हो गई। मृतकों में 5 महिलाओं और 4 पुरुषों समेत 2 बच्चे शामिल हैं। बच्चों की उम्र 10 और 13 साल है। हादसा शहर के ग्यासपुरा इंडस्ट्रियल एरिया के नजदीक एक इमारत में बने मिल्क बूथ में सुबह 7:15 बजे हुआ। लुधियाना की एसडीएम स्वाति ने बताया कि गैस रिसाव के बाद 12 लोग बेहोश भी हो गए। (पढ़ें पूरी खबर)
लुधियाना गैस लीक-दिमाग में जहर पहुंचने से 11 मौतें हुईं:फेफड़ों पर कोई असर नहीं हुआ, सीवर में इंडस्ट्रियल वेस्ट से जानलेवा रिएक्शन की आशंका
लुधियाना के ग्यासपुरा में रविवार सुबह गैस लीक होने से 2 बच्चों समेत 11 लोगों की मौत हो गई। ये कौन सी गैस थी, अभी पता नहीं चला है। मृतकों की बॉडी की जांच करने वाले डॉक्टर ने बताया कि दिमाग में जहर पहुंचने की वजह से मौतें हुईं। डेड बॉडीज के फेफड़ों पर इसका कोई असर नहीं हुआ। (पढ़ें पूरी खबर)
लुधियाना गैस लीक कांड की PHOTOS:सुबह सड़कों पर बेसुध पड़े मिले लोग, पुलिस ने उठाकर अस्पताल पहुंचाया; ड्रोन से छतों पर सर्च
पंजाब के लुधियाना में रविवार सुबह गैस लीक होने से 11 लोगों की मौत हो गई। मृतकों में 2 बच्चों समेत 5 महिलाएं और 4 पुरुष शामिल हैं। हादसा शहर के ग्यासपुरा इंडस्ट्रियल एरिया के नजदीक एक इमारत में सुबह 7:15 बजे हुआ। जिस इमारत में यह हादसा हुआ, वहां दूध का बूथ है। जो भी लोग सुबह दूध लेने के लिए आए, वह बेहोश होते चले गए। मौके पर ही वह बेसुध हो गए। (पढ़ें पूरी खबर)